Esiklaps kinkis jõuludeks. Ei kuulanud isa sõna - olin ju ka temale öelnud, et mingeid kinke ei tee  ega soovi. Mõlemat olen rikkunud, natuke lastele kinkinud ja natuke ise kinke soovinud. Näiteks sellesama raamatu. Lisan ühe kriips-kraaps luuletuse    SÕBER    Lihtsalt. Nagu kohvikusse.  Mulle kohta hoidma.  Läksid. Sinna, kus ei kuule:  ema oigab    Läksid.    Sulle, kes sa kõikidele  abi leida osand,  ükski meditsiin ei leidnud  tagavaraosa.    Sulle    Nõudis mingi tobe tabel  sinu lahtri täitmist.  Siiralt südametu kabel  küünlad läitis    Kabel.    Üle abitute õite  taevakelli kõmab.  Hetke raskemaks vaid võite  teha, sõnad.    Sõnad.    Läksid.Vapustavalt lihtsalt.  Surm ei ohka.  Läksid nagu kohvikusse  hoidma mulle kohta.    Kohta.    Hallis päevas üksijäli  lume udusuled.  Tulemata tulemised  nüüd kord tasa tulen.    Tulen.